《谒忠简公祠饯长子用宾赴池郡二首 其一》
明代·岑万

江间片石最称雄，莲宇璇房岛屿中。别酒却缘催解缆，老怀浑似逐飞蓬。

风随乌鹊凉生袂，雨洗银河色映空。期汝策名原不细，文溪吾土有高风。

作者简介：岑万，初名薮，字体一，号蒲谷。顺德人。明世宗嘉靖五年（一五二六）进士。授户部主事，管九江钞关。后历官布政司参议、云南副使、四川参政、河南右布政使、福建左布政使，年五十六致仕，徜徉林泉。有《蒲谷集》。明郭棐《粤大记》卷一八、清道光《广东通志》卷二七九有传。